b'\n_START_ARTICLE_\nHemolimfa\n_START_PARAGRAPH_\nHemolimfa \xe2\x80\x93 skystas nariuotakoj\xc5\xb3 audinys, atliekantis kraujo funkcijas. Turi l\xc4\x85steli\xc5\xb3 (hemocit\xc5\xb3), atliekan\xc4\x8di\xc5\xb3 fagocitin\xc4\x99 funkcij\xc4\x85. U\xc5\xbepildo vis\xc4\x85 organizmo k\xc5\xabno vidin\xc4\x99 ertm\xc4\x99 ir supa visas l\xc4\x85steles._NEWLINE_Hemolimfa gali b\xc5\xabti bespalv\xc4\x97, ta\xc4\x8diau da\xc5\xbenai ji yra gelsva ar \xc5\xbealsva, labai retai - raudona. Hemolimfa, skirtingai nei stuburini\xc5\xb3 kraujas, nedalyvauja duj\xc5\xb3 apykaitoje, o tik transportuoja maisto med\xc5\xbeiagas bei hormonus \xc4\xaf k\xc5\xabno audinius ir disimiliacijos produktus \xc4\xaf \xc5\xa1alinimo organus. Be to, ji atlieka kai kurias svarbias mechanines funkcijas: palaiko ir reguliuoja k\xc5\xabno vidaus spaudim\xc4\x85._NEWLINE_Hemolimf\xc4\x85 sudaro vanduo, neorganin\xc4\x97s druskos (paprastai Na\xe2\x81\xba, Cl\xe2\x81\xbb, K\xe2\x81\xba, Mg\xc2\xb2\xe2\x81\xba, Ca\xc2\xb2\xe2\x81\xba) ir organiniai junginiai (paprastai angliavandeniai, baltymai ir lipidai). Pirmin\xc4\xaf deguon\xc4\xaf transportuoja hemocianino moleklul\xc4\x97s._NEWLINE_Kai kuri\xc5\xb3 vabzd\xc5\xbei\xc5\xb3 (pvz., boru\xc5\xbei\xc5\xb3, skaudvabali\xc5\xb3) hemolimfoje yra nuodingos nemalonaus kvapo med\xc5\xbeiagos kantaridino (0,03 g kantaridino \xc5\xbemogui yra mirtina doz\xc4\x97). \xc5\xa0ie vabzd\xc5\xbeiai, jausdami pavoj\xc5\xb3, hemolimf\xc4\x85 i\xc5\xa1skiria la\xc5\xa1eliais pro angeles koj\xc5\xb3 s\xc4\x85nariuose. Taip jie apsisaugo nuo prie\xc5\xa1\xc5\xb3.'